نقاط : 172190
تاريخ التسجيل : 31/12/1969
|موضوع: ماترتاح للكبير عريان السيد خلف الجمعة يوليو 16, 2010 2:19 pm|| |
كالو طاح .........كتلهم فلايرتاح[/size]
وماترتاح… لأن سدَّيت اذانك من ضميرك صاح
وهي مزنه… ثجيله أو عاصفه أو حالوب
يريد لهن سكف مصبوب موش ألواح
ريح امسودنة بيهَ المعمرة أتطيح… ونته أعواد حلفه أمنيلك سباح
جان الريح شامل والغثيث أيضيع… بس من صفه الحاصل شالك المرواح
بالزرع الجثير أيشيه شوف العين… والنبته الخبيثه أتفوت عالفلاح
ما ترتاح.. من هاج البحر وابعد علينه الكَيش.....
غادرت السفينه أو خنت بالملّاح
أو حشَّمت العواصف والمطر والروج…لذكرت الربه او لاكلت بيه أرواح
صحبة عمر جانت والعمر دربين… أشو باوَّل الخطوة أو ماي وجهك طاح
بدلت الاكلوب الجانت اتهم بيك بمسامر لواكة وليل مغنه وراح
ولميت العفن والسكط والممروض وخاويت الوذر والزفر واللفاح
أو من هاجت الدنيه أوزره أوياك الحال… غطَّوا روسهم والداح منهم داح
ماترتاح ماطول الشمس كل يوم تلبس ثوب وتلاعب النسمه الرازقي الفواح
ماطول الخبز والملح بيه ناموس وارواح البشر عد البشر ترتاح
ما ترتاح… لأن ندبه أبضميرك والجبيل أبخيت والشاره التحركَك عمر ما تنزاح
ماترتاح ماترتاح